kardosdrur/scandi-wiki huggingface dataset:
Laura Rogule

Laura Rogule (5. februar 1988 i Riga i Lettiske SSR) er en lettisk skakspiller, som indehaver titlen af kvindelig stormester. Rogule har vundet de lettiske skakmesterskaber for kvinder seks gange – i 2003, 2005, 2006, 2009, 2010 og 2011. I 2002 vandt hun U14-VM i skak for piger. Rogules nuværende elo-rating er 2.362 (per juli 2011).

Laura Rogule har deltaget for Letland ved skakolympiader:
 I 2004 ved tredje bord under 36. Skakolympiade i Calvià (+5, =1, -5);
 I 2006 ved andet bord under 37. Skakolympiade i Torino (+7, =2, -3);
 I 2008 ved første bord under 38. Skakolympiade i Dresden (+3, =4, -3);
 I 2010 ved andet bord under 39. Skakolympiade i Khanty-Mansijsk (+5, =1, -3).

Laura Rogule deltog i Letland ved det 4. EM i holdskak for kvinder:
 I 2001, ved reservebordet i León (+3, =2, -1).

Kildehenvisninger

Eksterne henvisninger 

 

Personer fra Riga
Skakstormestre fra Letland
Finn Sørensen

Finn Sørensen (født 28. december 1946 i Tagensbo Sogn, København) er en dansk ekspolitiker, som var medlem af Folketinget for Enhedslisten fra 2011 til 2019, og næstformand for partiets folketingsgruppe. Han var politisk aktiv på den danske venstrefløj fra slutningen af 1960'erne, og har blandt andet haft flere formands- og næstformands-poster i fagbevægelsen.

Karriere 
Finn Sørensen blev født i 1946 som barn af to fabriksarbejdere Erik Sørensen og Astrid Sørensen. Han blev student i 1965 og aftjente fra samme år værnepligt frem til 1967, blev derefter indskrevet på Københavns Universitet, men droppede dette igen. Han havde i perioden 1968 til 1972 en lille karriere som musiker, forfatter og skuespiller i forbindelse med venstreorienterede politiske teatre og musikgrupper, blandt andre Røde Mor og De Røde Raketter.

Fra 1967 til 1979 havde Finn Sørensen flere forskellige jobs, men var fra 1979 fast ølchauffør for Tuborg frem til 1986, hvor han blev formand for De Mandlige Bryggeriarbejders Fagforening i København, fra 1987 til 2005 formand for Bryggeriarbejdernes Fagforening København, og fra 2005 og frem til valget i 2011 næstformand i 3F's Industri og Service København.

I starten af 1970'erne var Finn Sørensen med i KA m-l, som han på et tidspunkt var formand for, men efter dette partis nedlæggelse gik han i 1983 over til VS. Han var i 1986 med til at stifte Fælles Kurs, men gik hurtigt tilbage til VS. Dernæst var han med til at stifte Enhedslisten i 1989.

Ved folketingsvalget i 2011 blev Finn Sørensen valgt for Enhedslisten. Han er valgt i Københavns Storkreds og fik tredjeflest stemmer blandt Enhedslistens kandidater i Københavns Storkreds, i alt 678.. Det var anden gang, Finn Sørensen var opstillet til folketingsvalg for Enhedslisten. Efter valget blev han socialordfører og ordfører vedrørende Grønland og Færøerne. Han var medlem af Beskæftigelsesudvalget, Europaudvalget, Færøudvalget, Grønlandsudvalget, Nordisk Råd og Socialudvalget. I 2013 blev han næstformand for Enhedslistens folketingsgruppe.

Finn Sørensen har også skrevet en masse artikler til tidsskrifter og aviser, blandt andet til Dagbladet Arbejderen, Kritisk Debat og Solidaritet.

Den 8. september 2013 var Finn Sørensen med til officielt at nedlægge foreningen Venstresocialisterne.

I Februar 2021 gik hans sang "Sæt Lærkesletten Fri" direkte ind på en første plads på Dansktoppen. Sangen er en protestsang, som protesterer mod det planlagte byggeri på Lærkesletten på Amager Fælled.

Henvisninger 
 Finn Sørensens hjemmeside

Referencer 

Personer fra København
Folketingsmedlemmer i 2010'erne
Tidligere folketingsmedlemmer fra Enhedslisten
Fagforeningsfolk fra Danmark
Politikere fra VS
Musikere fra Danmark
Teaterskuespillere fra Danmark
Faglitterære forfattere fra Danmark
Nadeem Farooq

Nadeem Farooq (født 5. august 1976 i Høje-Taastrup) er en dansk politiker og erhvervsmand, tidligere medlem af Folketinget for Radikale Venstre mellem 2011 og 2015 og siden underdirektør i Finanssektorens Arbejdsgiverforening. Han har dansk-pakistansk baggrund.

Baggrund 
Nadeem Farooq blev født i 1976 i Høje-Taastrup som søn af taxachauffør Mohammad Farooq og hjemmegående Parveen Akhtar.
Han fik studentereksamen fra Høje-Taastrup Gymnasium i 1995 og blev cand.polit. fra Københavns Universitet i 2009.

Fra 2001 til 2004 var Nadeem Farooq studentermedhjælper hos Akademikernes Centralorganisation. Han underviste i økonomi på Danmarks Tekniske Højskole fra 2002 til 2005, og 2003-2005 var han researcher på Politikens erhvervsredaktion.
Endelig var han analytiker hos Nets Danmark i Ballerup fra 2006 til 2011.
Hos Nets arbejdede han sammen med politiet i efterforskning af kreditkortsvindel.

Politisk karriere 
Farooq var 1. viceborgmester og formand for erhvervsudvalget i Høje-Taastrup Kommune 2010-2011. 

Ved Folketingsvalget 2007 fik Nadeem Farooq 1754 personlige stemmer, hvilket ikke var nok til at blive valgt. Nadeem Farooq fik ved Folketingsvalget 2011 2.623 personlige stemmer i Københavns Omegns storkreds og blev dermed valgt til Folketinget, hvorefter han tog orlov fra kommunalbestyrelsesarbejdet.

Den 22. oktober 2014 meddelte Farooq at han ikke ville genopstille ved næste folketingsvalg. Som grund gav han at han gerne ville tilbage til erhvervslivet. I opsummeringen af hans tid i Folketinget skrev han at han var "ganske tilfreds med at have sat synlige aftryk på skatte- og erhvervspolitikken samt hele reformdagsordenen på beskæftigelsespolitikken."

Nadeem Farooq vendte i 2019 tilbage til politik og stillede op til Europa-Parlamentet for Radikale Venstre. Ved Europa-Parlamentsvalget 2019 fik han knap 8.000 personlige stemmer og blev førstesuppleant for partiet i parlamentet.

Referencer

Eksterne henvisninger 
 Officiel hjemmeside
 Nadeems stemmer i Folketinget

Folketingsmedlemmer i 2010'erne
Tidligere folketingsmedlemmer fra Det Radikale Venstre
Rasmus Helveg Petersen

Rasmus Helveg Petersen (født 17. juni 1968 i København) er en dansk politiker og tidligere minister. Han blev valgt til Folketinget for Radikale Venstre ved valget i 2011 og blev i november 2013 udviklingsminister. I februar 2014 blev han i stedet klima-, energi- og bygningsminister – en post han bestred indtil folketingsvalget i 2015, hvor han ikke blev genvalgt.

Ved valget i 2019 blev han igen valgt ind og blev medlem af Folketingets Præsidium, formand for Klima- og Energi-, og Forsyningsudvalget, og partiets energi-, forsynings-, klima- og transportordfører. Ved Folketingsvalget 2022 opnåede Helveg Petersen ikke genvalg.

Baggrund 
Rasmus Helveg Petersen er søn af tidligere minister Niels Helveg Petersen og Hanne Aarup og bror til Morten Helveg Petersen, medlem af Europa-Parlamentet for Radikale Venstre.

Rasmus Helveg Petersen er uddannet journalist fra Danmarks Journalisthøjskole i 1993 og fik derefter arbejde i Folketingets EU-oplysning. Han har siden været ansat som politisk reporter på Skive Folkeblad og Holbæk Amts Venstreblad (1995-1996), Dagbladet Information (1996-1998) og Jyllands-Posten (1998-1999).

Efter sin journalistiske karriere arbejdede Rasmus Helveg Petersen i Folkekirkens Nødhjælp som strategisk rådgiver (1999-2006). Siden som kommunikationschef i Gigtforeningen (2007-2009), kommunikations- og fundraisingchef i WWF Verdensnaturfonden (2009-2011).

Politisk karriere 
I september 2011 blev Rasmus Helveg Petersen valgt til Folketinget for Radikale Venstre i Sjællands Storkreds. Han var udenrigsordfører og klimaordfører for partiet, indtil han i november 2013 blev udpeget til at afløse Christian Friis Bach som udviklingsminister. 

Han blev i februar 2014 udpeget til at erstatte Martin Lidegaard som ny Klima- Energi- og Bygningsminister og var minister indtil folketingsvalget i 2015, hvor han ikke blev genvalgt.

Efterfølgende blev han i 2016 ansat som direktør i Dansk Institut for Partier og Demokrati.

I 2018 blev han opstillet som folketingskandidat for Radikale Venstre i Odense-kredsen og i Svendborg-Langeland-kredsen i Fyns Storkreds. Efter De Radikales vælgerlussing ved valget i 2022, opnåede han ikke genvalg til Folketinget.

Referencer

Eksterne henvisninger 
 

Personer fra København
Journalister fra Danmark
Folketingsmedlemmer i 2010'erne
Folketingsmedlemmer i 2020'erne
Tidligere folketingsmedlemmer fra Det Radikale Venstre
Danske ministre fra Det Radikale Venstre
Udviklingsministre fra Danmark
Rasmus
Klima- og energiministre fra Danmark
Personer i Kraks Blå Bog
Johann Hedwig

Johann Hedwig (født 8. december 1730 i Kronstadt, Transsylvanien, død 18. februar 1799 i Leipzig) var en tysk læge og botaniker.

Hedwig studerede først medicin og nedsatte sig som læge i Chemnitz, senere i Leipzig. I 1786 fik han en midlertidig stilling som professor i medicin og 1789 en livstidstilling som professor i botanik ved universitetet i Leipzig. Hans botaniske studier galdt især sporeplanter, navnlig mosser, hvorom han skrev flere banebrydende værker.

Han indvalgtes 1790 som udenlandsk medlem af Vetenskapsakademien i Stockholm. Efter Hedwig er opkaldt mosslægten Hedwigia (Ehrh.) og det tyske, botaniske tidsskrift for kryptogamkundskab "Hedwigia".

Bibliografi i udvalg 
Fundamentum historiæ naturalis muscorum frondosorum (1782)
Theoria generationis et fructificationis plantarum cryptogamicarum (1784)
Descriptio et adumbratio microscopico-analytica muscorum frondosorum etc. (1787-97; fire bind)
Species muscorum frondosorum (1801, posthumt udgivet af Schwägrichen)

Kilder 

 

Botanikere fra Tyskland
Ansatte ved Leipzigs Universitet
Faglitterære forfattere fra Tyskland
Latinske forfattere
Medlemmer af Kungliga Vetenskapsakademien
Botanikere med autornavne
Tyskere i 1700-tallet
Personer fra Brașov
Bryologi
Opret skovranke

 
Opret skovranke (Clematis stans) (japansk: Kusa-botan) er en staude eller dværgbusk med små, lyseblå blomster. Planten er hårdfør og velegnet til snit, men den dyrkes ikke meget i Danmark. Blomsterne er svagt duftende.

Beskrivelse 
Opret skovranke er en dværgbusk (under hårde betingelser: halvbusk eller sågar staude) med en opret, åben vækst. Barken er først lyst grågrøn og fint håret. Senere bliver den lysegrøn, og gamle grene får en lysegrå, opsprækkende bark. Knopperne sidder modsat, og de er lysegrå og kuglerunde. Bladene er trekoblede med ægformede småblade. Bladranden er groft tandet til svagt trelappet, oversiden er mørkegrøn med forsænkede bladribber, mens undersiden er lysegrøn. 

Blomstringen foregår i september-oktober, hvor man finder blomsterne samlet i åbne toppe fra bladhjørner og skudspidser. De enkelte blomster er regelmæssige med fire tilbagekrængede, lyseblå kronblade og talrige, grågule støvdragere. Frugterne er nødder med korte, grå frøhaler.

Rodsystemet er groft og højtliggende. 

Højde x bredde og årlig tilvækst: 0,75 x 1,00 m (25 x 10 cm/år). Målene kan anvendes ved udplantning.

Hjemsted 
Opret skovranke hører hjemme i Japan, hvor den findes på øerne Honshū, Kyushu og Shikoku. Arten er knyttet til let skyggede voksesteder med en veldrænet, men vedvarende fugtig jordbund. 

På bjergene ved Naeba san, Honshū, Japan (nordvest for Tokyo), vokser der næsten urørte, blandede løvskove med Fagus crenata som dominerende art. Klimaet er fugtigt-kontinentalt, og jordbunden består af et tyndt muldlag over basalt. Her vokser arten langs vandløb i 500 m højde sammen med bl.a. Hjertetræ, skæbnetræ, amurkorktræ, Alnus pendula (en art af el), butbladet liguster, etagekornel, hvid jodplante, Hydrangea serrata (en art af hortensia), håret tudselilje, japansk blommetaks, japansk bøg, japansk hestekastanje, japansk kryptomeria, japansk snebolle, japansk troldnød, kurilerbambus, kurilermagnolia, Lindera umbellata (en art af sommerlaurbær), monoløn, Quercus crispula (en art af eg), Rhododendron wadanum (en art af rododendron), sieboldløn og småbladet lind

Note 

Blå blomster
Buske
Haveplanter
Hjalmar Strømme

Hjalmar Strømme (26. september 1900 i Bergen – 15. december 1925 samme sted) var en norsk bokser som boksede for Bergens Atletklub.

Han en guldmedalje i vægtklassen fjervægt i NM 1916 og en guldmedalje i vægtklassen mellemvægt A i NM 1919. Han deltog under sommer-OL for Norge i 1920 i Antwerpen hvor han kom på en 4. plads i vægtklassen mellemvægt.

Eksterne henvisninger 
 

Boksere fra Norge
Olympiske boksere fra Norge
Haldor Johansen

Haldor Johansen var en norsk bokser. 
Han vandt en guldmedalje i vægtklassen fluevægt i NM 1917.

Boksere fra Norge
Personer i 1900-tallet
Rolf Jacobsen (bokser)

Rolf Jacobsen (25. januar 1899 i Kristiania – 15. maj 1960 i Oslo) var en norsk bokser. Han var arbejdede hos Jacobsens Dreieverksted.

Han han vandt en guldmedalje i vægtklassen letvægt i NM 1917 og i NM 1918. Han deltog i landskampen mod Danmark i 1919 og deltog under sommer-OL for Norge i 1920 i Antwerpen i vægtklassen mellemvægt. Kort tid efter blev han professionel bokser.

Eksterne henvisninger 
 

Boksere fra Norge
Olympiske boksere fra Norge
Johannes Røhme

Johannes Røhme var en norsk bokser som boksede for Sportskubben Brage.

Han vandt en guldmedalje i vægtklassen mellemvægt B i NM 1918 og NM 1919 og en 
guldmedalje i vægtklassen mellemvægt i NM 1920 og NM 1921.

Boksere fra Norge
Personer i 1900-tallet
Arthur Olsen

Arthur Johan Olsen II (19. marts 1907 i Oslo – 17. oktober 1943 samme sted) var en norsk olympisk bokser. Han boksede for Idrettsforeningen Ørnulf. Han deltog under sommer-OL for Norge i 1928 i Amsterdam i vægtklassen fjervægt hvor han endte på en 9. plads.

Eksterne henvisninger 
 

Boksere fra Norge
Personer fra Oslo
Olympiske boksere fra Norge
Niels Jensen (bokser)

Niels Jensen var norsk bokser som boksede for Bergens Atletklub. Han vandt en guldmedalje i vægtklassen fjervægt i NM 1918 og i NM 1919.

Boksere fra Norge
Johan Sæterhaug

Johan Sæterhaug (27. marts 1893 i Rissa – 6. juli 1968 i Trondheim) var en norsk bokser som boksede for Sportsklubben Brage. Han vandt en guldmedalje og Kongepokalen i NM 1920
og en guldmedalje i NM 1923 i vægtklassen letvægt. 

Sæterhaug deltog under sommer-OL for Norge i 1920 i Antwerpen hvor han kom på en 4. plads i vægtklassen letvægt. Han er bror til cykelrytteren og skøjteløberen Martin Sæterhaug.

Eksterne henvisninger 
 

Boksere fra Norge
Olympiske boksere fra Norge
Arne Knardahl

Arne Knardahl (4. marts 1899 i Oslo – 1973) var en norsk bokser som boksede i vægtklassen bantamvægt for 
Kristiania Atletklub. Han var bankassistent i Revisionsbanken.

Han vandt en guldmedalje i vægtklassen bantamvægt i NM 1919. 

Boksere fra Norge
Peder Kjellberg

Peder Kjellberg (født 1. august 1902 i Vestre Aker, død 12. oktober 1975 i Bærum) var en norsk olympisk bokser, tømrer og skiinstruktør. Han boksede i vægtklassen fluevægt for Christiania Turnforenings Idrætsparti og var ansat som volontør ved den finske legation.

Han deltog under sommer-OL for Norge i 1920 i Antwerpen hvor han kom på en 9. plads i vægtklassen fluevægt.

Han vandt guldmedalje i vægtklassen fluevægt i NM 1920. 

Kjellberg arbejdede senere mange år i Italien som skiinstruktør. Han var også inspektør for Norges Røde Kors.

Kjellberg var gift med Maria Élena Cangini og de var forældre til Kristin Brita Kjellberg, ægtefælle til historikeren Ottar Dahl.

Kilder

Eksterne henvisninger 
 

Boksere fra Norge
Olympiske boksere fra Norge
Frederik Rubeck Christian Bülow

Frederik Rubeck Christian (von) Bülow (28. oktober 1744 – 2. maj 1819 i Skive) var en dansk officer og godsejer, far til Frederik Bülow.

Hans forældre var major Frederik Lorenz Bülow til Espe og Bonderup (1708-1748, gift 1. gang 1737 med Ellen Marie Haxthausen, 1705-1738, 2. gang senest 1741 med Margrethe Vilhelmine Brügmann, 1723-1742) og dennes tredje Hustru Margrethe Kaas (1719-1777, gift 2. gang 1769 med major Ove Bernhard Lüttichau til Haraldskær, 1745-1781), datter af Rubeck Kaas til Nedergård på Langeland.

Han blev underofficer ved sønderjyske nationale infanteriregiment 1755, fændrik 1757, premierløjtnant 1758. Han omtales 1764 af sin regimentschef som en meget anselig, høj og smuk officer, der trods sin unge alder med stor duelighed havde udført sin tjeneste under udrykningen i 1762. 1771 søgte han afsked og fik 1775 afskedspatent som major, men indtrådte 1801 på ny i tjenesten som oberstløjtnant og bataljonskommandør i jyske landeværn og blev 1803 oberst og chef for vestjyske landeværnsregiment. Efter at landeværnet 1808 var blevet optaget i den aktive hær, stilledes han à la suite og fik 1809 afsked som generalmajor.

Mere end fra sin virksomhed som officer er han dog kendt som landmand eller rettere for sin handel med landejendomme, af hvilke efterhånden Mariager Kloster, Mølgård, Havbrogård, Ørndrup i Nørrejylland, Nustrupgård i Sønderjylland m.fl. kom i hans eje. Han plejede i reglen, så snart han havde købt en gård, og forinden han afhændede den på ny, at bortsælge bøndergodset til fri ejendom, og denne i hin tid usædvanlige fremgangsmåde, der til dels skal være fulgt af filantropiske hensyn, skaffede ham blandt hans standsfæller øgenavnet "herregårdsslagteren". Han havde ved sine handler erhvervet sig ikke lille formue, der dog fuldstændig gik tabt i årene efter 1807. Bülow døde 2. maj 1819.

Bülow blev gift 1. gang ca. 1770 med Grete Claudi (ca. 1752, bisat 27. oktober 1772 i Almind ved Kolding, begravet i Skibet). 2. gang ægtede han 24. juni 1774 i Vesterbølle Eva Louise Lüttichau (26. august 1746 på Lerkenfeldt – 9. januar 1779 i Næstved), datter af generalmajor Wolff Caspar von Lüttichau til Lerkenfeldt (1704-1765) og Lucie Magdalene Ochsen (1705-1775). 3. gang giftede han sig 13. september 1793 i Havbro med Henrikke Marie Kold (døbt 4. september 1766 på Harrestruplund, Davbjerg Sogn – 27. januar 1843 i København, datter af herredsfoged i Fjends-Nørlyng Herreder Peder Kold (død 1782) og Else Marie Henriksdatter Brunow (ca. 1733-1807), der var en datter af herredsfoged i Mønsted Peter Cold og Else Marie f. Bruun og en sønnedatter af Tordenskiolds kendte tjener, Christian Nicolai Cold.

Referencer

Kilder 
 S.A. Sørensen, "Frederik Rubeck Christian Bülow", i: C.F. Bricka (red.), Dansk Biografisk Lexikon, København: Gyldendal 1887-1905.

Frederik Rubeck Christian
Generalmajorer fra Danmark
Godsejere fra Danmark
Danskere i 1700-tallet
Danskere i 1800-tallet
Personer i Englandskrigene fra Danmark-Norge
Personer i Dansk Biografisk Leksikon
Frederik Bülow (flertydig)

Frederik (von) Bülow kan henvise til flere personer:

 Frederik Bülow (1791-1858) – dansk officer i Treårskrigen (Frederik Rubeck Henrik Bülow)
 Frederik Christoffer Bülow (1811-1890) – dansk rådmand i København, byggespekulant
 Frederik Rubeck Christian Bülow (1744-1819) – dansk officer og godsejer
 Frederik von Bülow (1853-1935) – dansk direktør
Se også:
 Friedrich von Bülow – flere med dette navn
 Frits Bülow (dommer) (1863-1941) – dansk dommer
 Frits Bülow (1872-1955) – dansk politiker og justitsminister (Frits Toxwerth Bülow)
 Fritz von Bülow (1854-1931) – dansk grosserer
 Fritz Wilhelm von Bülow (1899-1954) – dansk cand.polit.
Otto Friedrich von Bülow

Otto Friedrich von Bülow (22. november 1718 – efter 1780) var en tysk-dansk officer.

Han var en søn af Georg Ludwig von Bülow (af linjen Plüskow-Scharfsdorf) til Lützow i Mecklenburg og Metta Dorothea von Buchwald. Han blev opdraget på ridderakademiet i Lüneburg, inden han trådte ind i den sachsiske hær. Senere gik han i fransk krigstjeneste og var 1747 oberstløjtnant ved det franske regiment Løvendal. Efter at han var blevet oberst trådte han ind i den danske hær som generalmajor 1760 og blev chef for Bornholmske Regiment 1761. 1764 blev han chef for Kronprinsens Regiment, men tog allerede samme år sin afsked og forlod landet. Han rejste til Bingen ved Rhinen, hvor han døde ugift. Han nævnes som stadig levende i 1780.

Referencer

Kilder 
 P.F. Rist, "Otto Friedrich von Bülow", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Danskere i 1700-tallet
Tyskere i 1700-tallet
Otto Friedrich
Personer i Dansk Biografisk Leksikon
Luke Durbridge

Luke Durbrige (født 9. april 1991) er en australsk cykelrytter, der kører for . Hans speciale er enkeltstart, og han blev verdensmester for U/23-ryttere i denne disciplin ved VM i København.

Eksterne henvisninger 

Mandlige cykelryttere fra Australien
Heparin

Heparin er et blodfortyndende lægemiddel, der også benyttes ved blodtagning hos lægen. Selve røret er det man kalder hepariniserert, for at hindre Koagulation af blodet inden testen. 

Heparin udvindes for det meste af slim fra grisenes tarme.

Eksterne henvisninger 
 Heparin (omtale på BioSite)
 Heparin (Hjerteforeningens hjemmeside)
 Heparin (LEOs hjemmeside) 

Lægemidler tilhørende blod og bloddannende organer
Sverre Sørsdal

Sverre Sørsdal (født 5. august 1900 i Hamar, død 21. marts 1996 i Gjøvik) var en norsk bokser og læge, som deltog i alle de olympiske lege i 1920'erne.

Karriere 
Han vandt guldmedaljer i letsværvægt ved NM 1920 og NM 1924.

Hans boksekarriere foregik ved siden af hans medicinstudier og han boksede for Akademisk Boxe-Club. Han var i flere år overlæge ved Vardø Sykehus. For sin indsats som læge modtog han senere Kongens fortjenstmedalje i guld.

Sverre Sørsdal var ikke en af de boksere som man stadig kunne se til stævnerne. Det var de store konkurrencer som interesserede ham, og det var dem han deltog i. Fest og farver var der altid over ham. Han havde en stor fordel på grund af sin kolossale slagstyrke, og at han praktisk talt var immun for slag.<ref>Rolsdorph, Jakob: «Den rødhårete boksestudenten fra Hamar, Stavtaket 1949</ref>

 OL 1920 
Sørsdal stillede ved OL 1920 i Antwerpen i letsværvægt. I første runde boksede han mod René Darbou fra Frankrig. Kampen varede kun et minut, og Darbou blev diskvalificeret. I næste runde slog han amerikanske Edwin Schell, og i semifinalen mødte han Hugh Brown. Det blev uafgjort efter tre runder, så de måtte bokse en omgang til. I slutningen af ekstrarunden blev spetaklet overdøvet af en høj råben fra tredje galleri der sagde: Aa dra teen da get, hvorefter Sørsdal at efterkommer anmodningen. I finalen mødte han amerikanske Eddie Eagan. Eagan var bedst, men klarede ikke at slå Sørsdal ud, og vant på point.''

OL 1924 
Ved OL 1924 i Paris stillede han igen op i letsværvægt, og efter at have vundet over en belgisk bokser i første runde vandt han over en amerikaner i kvartfinalen. I semifinalen mødte han danske Thyge Petersen, der vandt og kom i finalen, som han tabte til briten Harry Mitchell, mens Sørsdal fik bronze, idet hans modstander i kampen herom, italieneren Carlo Saraudi, ikke stillede op.

OL 1928 
Ved OL 1928 i Amsterdam stillede Sørsdal op i sværvægt, og efter at have stået over i første runde vandt han i kvartfinalen over en amerikaner på knockout. I semifinalen tabte han til svenske Nils Ramm, der efterfølgende tabte finalen til argentineren Arturo Rodríguez, mens Sørsdal ikke stillede op til bronzekampen mod danske Jakob Michaelsen, der derfor fik bronze, mens Sørsdal blev nummer fire.

Kilder

Eksterne henvisninger 
 Caplex   
 

Boksere fra Norge
Læger fra Norge
Olympiske boksere fra Norge
Deltagere for Norge ved sommer-OL 1920
Boksere ved sommer-OL 1924
Deltagere for Norge ved sommer-OL 1924
Deltagere for Norge ved sommer-OL 1928
Olympiske sølvmedaljevindere fra Norge
Olympiske bronzemedaljevindere fra Norge
Opéra de Nice

Opéra de Nice () er en opera beliggende i Nice.
Bygningen er opført i 1882 af François Aune og blev i 1993 klassificeret som Monument Historique. Operaens nuværende navn fik den i 1902.

Operaen er beliggende i rue Saint François de Paule i udkanten af den gamle bydel. Der er den lidt sjove detalje ved bygningen, at den side, der vender ud imod Promenade des Anglais, faktisk er bagsiden.

Operaen bruges udover til opera også til ballet og klassiske koncerter.

Orchestre Philharmonique de Nice har hjemmehørende i operaen.

Eksterne henvisninger 

 
 

Operabygninger i Frankrig
Monument historique i Nice
Kultur i Nice
Lupescu

Lupescu har flere betydninger:
 Ioan Lupescu – tidligere rumænsk fodboldspiller
 Magda Lupescu – kong Carol 2. af Rumæniens elskerinde